અમદાવાદ: અમદાવાદ મ્યુનિસિપલ કોર્પોરેશનમાં કૌભાંડોની નવાઈ નથી. અનેક કૌભાંડમાં તો ખુદ શાસક ભાજપ પક્ષના કોર્પોરેટરો, આગેવાનોની સીધી કે આડકતરી સંડોવણી હોઈ તંત્રને પણ આંખ આડા કાન કરવાની ફરજ પડે છે. રસ્તાનાં કામોનું કૌભાંડ કહો કે છેલ્લે છેલ્લે જલધારા વોટરપાર્કનું કૌભાંડ ગણો, પરંતુ તંત્રમાં એક અથવા બીજા પ્રકારનાં કૌભાંડ હંમેશાં ગાજતાં જ રહે છે. મ્યુનિસિપલ કોર્પોરેશનમાં કચરા કૌભાંડનો પણ તોટો નથી તેવામાં વધુ એક કચરા કૌભાંડ પ્રકાશમાં આવ્યું છે.